**«Автомобиль көлік құралын тоқтату туралы талаптың, автомобиль көлік құралын жеткізу туралы талаптың, сондай-ақ автомобиль көлік құралын тоқтату туралы актісінің нысандарын және оны толтыру қағидаларын бекіту туралы» Қазақстан Республикасы Қаржы министрінің бұйрығының жобасын қабылдаудың**

**қоғамдық-саяси, құқықтық, ақпараттық және өзге де ықтимал салдарларын**

**БАҒАЛАУ**

(бұдан әрі – Жоба)

1. **Қоғамдық-саяси салдарларды бағалау:**

Жоба кең ауқымды халық мүдделеріне әсер ететін немесе қоғамдық-саяси пікірталастар туындататын өзгерістерді көздемейді. Жоба сыртқы экономикалық қызметтің ашықтығын арттыруға және кедендік тәртіпті нығайтуға ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды. Керісінше, ол кедендік әкімшілендіруді жүргізу және кедендік бақылаудан жалтарған, сондай-ақ кедендік төлемдер мен салықтарды бюджетке төлеуден жалтаратын тұлғаларға қатысты уақытылы шаралар қабылдау процесіне бағытталған. Бұл өз кезегінде мемлекеттік институттарға деген сенімді нығайтуға және әділ бәсекелестікті қамтамасыз етуге септігін тигізеді.

1. **Құқықтық салдарларды бағалау:**

Жоба «Қазақстан Республикасындағы кедендік реттеу туралы» Қазақстан Республикасы Кодексінің 18-1-бабы 1, 3 және 4-тармағының ережелерін іске асыру мақсатында әзірленді. Тиісінше, Жоба Қазақстан Республикасы Конституциясының және қолданыстағы өзге де Қазасқстан Республикасының нормативтік құқықтық актілерге қайшы келмейді.

Ұсынылып отырған құқықтық реттеу қажетті және негізделген болып табылады, өйткені ол автомобиль көлік құралын тоқтату туралы талаптың, автомобиль көлік құралын жеткізу туралы талаптың, сондай-ақ автомобиль көлік құралын тоқтату туралы актісінің нысанын және оны толтыру қағидаларын айқындайды. Бұл әкімшілік практиканың құқықтық айқындық пен реттілікке ықпал етеді.

Жоба сыртқы экономикалық қызметке қатысушылар үшін жаңа міндеттемелер немесе шектеулер енгізбейді, тек «Қазақстан Республикасындағы кедендік реттеу туралы» Қазақстан Республикасының Кодексінде көзделген көлік құралдарын тоқтату процесін реттейді.

**3.Ақпараттық салдарларды бағалау:**

Жобаның ақпараттық салдары елеусіз деп бағаланады, өйткені кедендік бақылау жүргізу үшін мемлекеттік кірістер органы лауазымды адамының сүйемелдеуімен автомобиль көлік құралын басқаратын адам Автомобиль көлік құралын және ондағы тауарларды сақтау орнына жеткізу қағидаларын айқындауды регламенттейді, бұл нәтижесінде кедендік бақылаудың тиімділігін арттыруға және бюджетке түсетін түсімдерді ұлғайтуға мүмкіндік береді, осылайша көлеңкелі экономиканың үлесін азайтуға ықпал етеді.

Сонымен қатар, 2025 жылдың қараша және желтоқсан айларында ҚР ҚМ МКК-ң Медиа-жоспарына сәйкес осы тақырыпта тікелей эфир өткізу және баспасөз релизін жариялау жоспарланған.

**4.Өзге салдарға бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер қолданыстағы нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасы**

**Қаржы министрі М. Такиев**